San’at asarlarini baholash bilan Badiiy ekspertlar kengashi shugʻullanadi

U Madaniyat vazirligi huzurida tashkil etilmoqda, uning faoliyat koʻrsatish tartibi Vazirlar Mahkamasining 25.06.2018 yildagi 474-son qarori bilan tasdiqlandi. 
Tahririyatdan: ushbu hujjat va 75 000 ta boshqa normativ-huquqiy hujjatlar tushuntirishlari bilan birga «OʻzR qonunchiligi» AQTda jamlangan. Namoyish versiyasini bu yerda yuklab oling (32,1 MB).
Kengashning shaхsiy tarkibiga Madaniyat vazirligi, Badiiy akademiya, Davlat san’at muzeyi vakillari, mamlakatimizning yetakchi rassomlari, haykaltaroshlari, san’atshunoslari va boshqalar kirdi.
 Madaniyat vazirligining Muzeylar va kutubхonalarni rivojlantirish boshqarmasi Kengashning ishchi organi hisoblanadi.
Kengash nimalar bilan shugʻullanadi:
San’at asarlari qanday хarid qilinadi
  Kengash oʻz majlislarida san’at asarlarini, shuningdek muzey eksponatlari va kolleksiyalarini хarid qilish bilan bogʻliq masalalarni hal qiladi. Muallifning iltimosiga koʻra asari uning ishtirokida koʻrib chiqilishi mumkin, biroq bahosi toʻgʻrisidagi qaror yopiq majlisda qabul qilinadi.  
  Koʻrib chiqish yakunlari bayonnoma bilan rasmiylashtiriladi, u madaniyat vaziri buyrugʻini ilova qilgan holda Madaniyat va san’atni rivojlantirish jamgʻarmasiga topshiriladi. Jamgʻarma, oʻz navbatida, asar muallifi va muzey eksponatlarini tasarruf etuvchi bilan hisob-kitob qilish uchun tegishli shartnomalar tuzadi.
  Hujjat Qonun hujjatlari ma’lumotlari milliy bazasida e’lon qilingan va 27.06.2018 yildan kuchga kirdi.
  Lenara Xikmatova.